קינגסמן: מעגל הזהב

קינגסמן: מעגל הזהב (באנגלית: Kingsman: The Golden Circle) הוא סרט פעולה וריגול קומי אמריקאי-בריטי אשר מבוסס על קומיקס באותו שם מבית Icon Comics, שנמצאת בבעלות מארוול קומיקס. את הסרט ביים מת'יו ווהן ומככבים בו אנסמבל שחקנים כקולין פירת', ג'וליאן מור, טארון אגרטון, מארק סטרונג, האלי ברי, אלטון ג'ון, צ'נינג טייטום וג'ף ברידג'ס. הסרט מהווה סרט המשך לסרט משנת 2014 קינגסמן: השירות החשאי, אשר מבוסס על קומיקס באותו השם, מאת דייב גיבונס ומארק מילר. בדומה לסרט הראשון, התסריט נכתב על ידי ווהן וג'יין גולדמן.

המטה של ארגון הריגול החשאי "קינגסמן" נהרס, וסוכניו הנותרים נאלצים לשתף פעולה עם מקביליהם האמריקאים, "סטייטסמן" בהפלת ארגון פשע בינלאומי האחראי לכך, בשם "מעגל הזהב". הסרט יצא לאקרנים בבריטניה ב-20 בספטמבר 2017 וב-22 בספטמבר בארצות הברית ובישראל, גם בגרסת איימקס ובתלת מימד.

עלילת הסרט 
סוכני הקינגסמן יוצאים לארצות הברית על מנת לשתף פעולה עם מקביליהם האמריקאים בארגון סטייטסמן, לאחר שמטה הקינגסמן הופצץ על ידי סינדיקט פשע בשם "מעגל הזהב".

צוות שחקנים

הפקה
סמוך ליציאתו לאקרנים של קינגסמן: השירות החשאי, מארק מילר ומת'יו ווהן הכריזו על כוונתם לעבוד על סרט המשך במידה והסרט הראשון יכניס היטב בקופות. ווהן אף הוסיף כי הוא מקווה שפירת' ישוב לגלם את דמותו בסרט, לאחר דיווחים שטענו שהוא לא ישוב לסרט ההמשך.

ב-29 באפריל 2015, אולפני פוקס המאה העשרים הכריזו שהסרט השני בשלבי הפקה. ב-11 ביוני אותה שנה ווהן אמר ליאהו שהוא החל בכתיבת תסריט ושהוא ישוב לביים את הסרט. בספטמבר מילר פרש מצוות ההפקה. באותו חודש דווח שאגרטון חתם על חוזה לגלם את רובין הוד בסרט רובין הוד, במה שצפוי להתנגש עם לוח הזמנים לצילומי סרט ההמשך. ברם, באוקטובר נודע שהסרט על רובין הוד יצולם מיד לאחר סיום הצילומים על קינגסמן, שצילומיו תוכננו להתחיל באפריל 2016.

בפברואר 2016 ג'וליאן מור הצטרפה לצוות השחקנים, על מנת לגלם את נבל הסרט. במרץ צורפה האלי ברי. ווהן חשף באותו החודש שהסרט ייקרא "קינגסמן: מעגל הזהב" (Kingsman: The Golden Circle). ב-8 באפריל אותה שנה לוהק פדרו פסקל. באותו יום פורסמה כרזה ראשונית ובה למעשה אושרה הופעתו של קולין פירת' בסרט.
צ'נינג טייטום ואלטון ג'ון לוהקו לתפקידים בסרט ביוני,
ואילו ג'ף ברידג'ס צורף לצוות שחקנים במאי 2016.

צילומים 
צילומי הסרט יצאו לדרך ב-15 במאי 2016 בברמינגהאם, בריטניהונערכו גם באולפני ליבסדן, שבבעלות אולפני האחים וורנר. הצילומים הושלמו ב-13 בספטמבר 2016. צילומי השלמה נערכו גם בדצמבר 2016 בלונדון.

שיווק
ב-20 ביולי 2017, פוקס שחררו סרטון אנימציה קצר ובו אגזי וארצ'ר (מסדרת הטלוויזיה ארצ'ר) מופיעים יחדיו.

סרט המשך
ווהן הודיע כי הוא וגולדמן מתכננים סרט שלישי בסדרה. הגיבור הראשי של שני הסרטים הראשונים, אגזי, לא ישתתף בו.

ביוני 2018 הודיע מתיו ווהן כי סרט פריקוול בשם "קינגסמן: המשחק הגדול" נמצא בפיתוח, וציין כי העלילה תתרחש בתחילת המאה ה-20 ותתאר את היווצרות סוכנות הריגול קינגסמן וכי הפרויקט יצולם זה לצד זה עם "הסרט השלישי בסדרת קינגסמן".

ב-22 בדצמבר 2021 יצא הסרט לאקרנים בארצות הברית.

קישורים חיצוניים

 

ביקורות
 
 
 
 נעמה רק, "קינגסמן מעגל הזהב": ביקורת סרט | רק אומרת, באתר mako, ספטמבר 2017
 
 עידו רוזן, "קינגסמן: מעגל הזהב" מחוויר לעומת הסרט הראשון בסדרה, באתר רשת, 25 בספטמבר 2017

הערות שוליים

סרטי 2017
סרטי פוקס המאה ה-20
סרטי פעולה אמריקאיים
סרטי קומדיה אמריקאיים
סרטי המשך אמריקאיים
סרטי פעולה בריטיים
סרטי קומדיה בריטיים
סרטים בריטיים
סרטי המשך
סרטים באנגלית
סרטי תלת-ממד
סרטי IMAX
סרטים על נקמה